மணிமேகலை என்பது தமிழிலக்கியத்தில் உள்ள இரண்டாம் காப்பியம் ஆகும். கதையின் தொடர்பில் சிலப்பதிகாரத்தின் தொடர்ச்சி போல் காணப்படுகின்றது. ஆகவே சிலப்பதிகாரமும் மணிமேகலையும் ‘இரட்டைக் காப்பியங்கள்’ என்று அழைக்கப்படுகின்றது. கோவலனுக்கும் நாட்டியக் கலையரசியான மாதவிக்கும் மகளாகப் பிறந்த மணிமேகலையின் வாழ்க்கையை விளக்கும் நிகழ்வாக சாத்தனார் கட்டமைப்பது மணிமேகலை உற்ற வயது வந்தபோது, குலத்தின் வழக்கப்படி அவள் நாட்டியம் கற்றுப் பரத்தையாக வாழவேண்டும் என்று பாட்டியும் மற்றவர்களும் விரும்பினர். ஆனால் அவளுடைய தாய் மாதவியோ கோவலன் பிரிந்து சென்று மதுரையில் கொலை செய்யப்பட்ட செய்தியை அறிந்தது முதல் துயரமே வடிவாய், கலங்கி, கலை வாழ்வைத் துறந்தாள் என்றும் பதிவுகளை நாம் காணமுடிகின்றது.